**Határozat: 195-200.**

 **Rendelet:-**

**Jegyzőkönyv**

**Zalakaros Város Önkormányzata Képviselőtestülete**

**2018. augusztus 16-án megtartott**

**nyílt üléséről**

**Jegyzőkönyv**

Készült a Zalakaros Város Önkormányzata Képviselőtestülete **2018. augusztus 16-án** 10,30 órai kezdettel megtartott **nyílt** üléséről.

Jelen vannak: Novák Ferenc polgármester, Horváth Vencel, Kötő Attila, Szirtes Balázs képviselők

Igazoltan távol van: Czirákiné Pakulár Judit alpolgármester, Benkőné Gulyás Edit, Magyar Mária képviselő.

Tanácskozási joggal jelen van: Szabóné dr. Csányi Marianna jegyző, Torma László aljegyző, Horváthné Juhász Barbara pénzügyi osztályvezető, Tóthné Őri Ibolya városfejlesztési osztályvezető.

Jegyzőkönyvet készítette: Gaál Krisztina személyzeti és önkormányzati referens.

Novák Ferenc: Köszönti a megjelenteket. Megállapítja, hogy az ülés határozatképes, mivel 4 képviselőtestületi tag az ülésen jelen van.

Jegyzőkönyv hitelesítőknek javasolja: Kötő Attila és Szirtes Balázs képviselőket.

Szavazásra teszi fel a jegyzőkönyv hitelesítőire tett javaslatot.

Képviselőtestület 4 igen szavazattal, ellenszavazat és tartózkodás nélkül a jegyzőkönyv hitelesítőire tett javaslatot elfogadta.

Novák Ferenc: Javaslatot tesz a napirendi pontokra és ismerteti azokat.

**Napirend:**

1. Az orvosi ügyelet működéséhez szükséges feladat-ellátási szerződés elfogadása

Előadó: Novák Ferenc polgármester

1. Szociális tűzifa pályázaton való részvételről döntés

Előadó: Novák Ferenc polgármester

1. Nagykanizsai Tankerület kérelme **ZÁRT**

Előadó: Novák Ferenc polgármester

1. A gyógyhelyi projekt keretében műszaki ellenőrzésre beérkezett ajánlatok elbírálása

Előadó: Novák Ferenc polgármester **ZÁRT**

1. Kilátó bérleti szerződés jóváhagyása **ZÁRT**

Előadó: Novák Ferenc polgármester

1. Futballpálya pályázat

Előadó: Novák Ferenc polgármester

Horváth Vencel: Javaslom a z egyebek között feltöltésre került Karos Parkot érintő napirendi pont ne kerüljön felvételre. Javaslom a 7 napirendi pontként tárgyalni a Zalakaros, Sport utca, 299 hrsz-ú ingatlan (Vénusz Hotel és Afrodité Hotel) övezeti besorolásának módosítása

Novák Ferenc: Javasolom 8 napirendi pontként az Olesnoi meghívásról szóló tájékoztatást.

Szabóné dr. Csányi Marianna: Kérem 9 napirendi Törvényességi felhívásról és a tett intézkedésekről tájékoztatás /szóbeli tájékoztatás valamint 10 napirendként a Termáltó meghibásodásával kapcsolatos ügyvédi munkákra beérkezett ajánlat tárgyalását zárt ülés keretében.

Novák Ferenc: Szavazásra teszi fel a módosított napirendekre vonatkozó ügyrendi javaslatot.

Képviselőtestület 4 igen szavazattal, ellenszavazat és tartózkodás nélkül az ügyrendi javaslatot elfogadta.

Novák Ferenc: Az elhangzott javaslatot is figyelembe véve javasolja, a meghívóban szereplő 3., 4., 5. és 10. számú napirendi pontok zárt ülés keretében történő megtárgyalását.

 Képviselőtestület 4 igen szavazattal, ellenszavazat és tartózkodás nélkül a zárt ülésre vonatkozó javaslatot elfogadta és az alábbi határozatot hozta:

**Képviselőtestület 195/2018. (VII.25.) számú határozata**

Zalakaros Város Önkormányzat Képviselőtestülete elrendeli a meghívóban szereplő 3., 4., 5., és 10. számú napirendi pontok zárt ülés keretében történő megtárgyalását, figyelemmel az Mötv. 46. §. /2/ bekezdés c./ pontjára.

**Napirend tárgyalása:**

1. **Az orvosi ügyelet működéséhez szükséges feladat-ellátási szerződés elfogadása**

Előadó: Novák Ferenc polgármester

(Előterjesztés a jegyzőkönyvhöz mellékelve.)

Novák Ferenc: Kéri, a bizottságok álláspontját.

Horváth Vencel: Felkéri Szabóné dr. Csányi Marianna jegyzőt ismertesse a bizottság által javasolt módosított feladat ellátási szerződést.

Szabóné dr. Csányi Mariann: Ismerteti szerződési pontonként a bizottság módosítási javaslatát.

**Gazdasági, Városfejlesztési és Turisztikai Bizottság 134/2018. (VIII.16.) számú határozata és a Pénzügyi, Városüzemeltetési, Ügyrendi és Humánpolitikai Bizottság 153/2018. (VIII.16.) számú határozata:**

A bizottság javasolja a képviselőtestület számára az előterjesztés szerinti határozati javaslat elfogadását az alábbi kiegészítésekkel:

* a szerződés 3 b) pontjában az ellátotti kör egészüljön ki a Zalakaroson üdülési céllal tartózkodó vendégekkel
* az önkormányzati hozzájárulás tárgyévi összegét a megbízó önkormányzatok negyedévente előre vagy havonta előre utalják
* a szerződés 13. pontja egészüljön ki azzal, amennyiben az önkormányzati hozzájárulás összegének beszedésére irányuló eljárás nem vezet eredményre, vagy azonnali beszedési megbízás benyújtására két egymást követő hónapban sor kerül úgy a megbízott önkormányzat – minősített többséggel hozott határozatával – a naptári év utolsó napjával felmondhatja a megállapodást, valamint azzal, hogy a szerződés felmondásának hatálybalépését követően a nem fizető önkormányzat lakossága nem jogosult a szolgáltatás igénybevételére, a megbízott önkormányzat a szolgáltatást igénybevevő önkormányzatokat a felmondásról soron kívül értesíti, jelezve a települési önkormányzatok hozzájárulási arányának változását.
* a szerződés mellékletében kerüljenek felsorolásra a hétközi és hétvégi központi orvosi ügyeleti szolgáltatást igénybevevő önkormányzatok.

Novák Ferenc: Szavazásra teszi fel a bizottsági határozattal kiegészített határozati javaslatot.

 Képviselőtestület 4 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 196/2018. (VIII.16.) számú határozata:**

A Képviselőtestület

1./ elfogadja az orvosi ügyeleti szolgálat biztosítására készített költségvetést, az önkormányzatonként fizetendő hozzájárulást és az ez alapján készült feladat-ellátási szerződést.

2./ felhatalmazza a polgármestert, hogy azon önkormányzatok részére, akik kinyilvánították az ügyeleti szolgálat igénybevételére való szándékukat megküldje és aláírja.

3./ felkéri a polgármestert, hogy kezdeményezze a Zalakaros Város Önkormányzata nevére szóló működési engedély módosítását oly módon, hogy az orvosi ügyelet kerüljön felvételre az ellátandó feladatok sorába.

4./ felkéri a polgármestert, hogy az orvosi ügyeletben résztvevő orvosokkal, asszisztenciát biztosító személyekkel továbbá a sofőrökkel illetve a technikai személyzettel szerződést kössön az ügyelet működtetésére meghatározott költségvetési fedezet erejéig.

5./az ügyelet 2018.évi működtetésének – 2018.09.29-12.31. – költségvetési keretét 12.886.035 Ft összegben határozza meg, melyből az ügyeleti ellátásban résztvevő települések hozzájárulása 8.300.464 Ft, NEAK finanszírozás 4.585.571 Ft. Egyben felkéri a hivatalt, hogy az ügyelet működtetése kerüljön beépítésre az önkormányzat 2018. évi költségvetésébe

6./ a Zalakaros Város Önkormányzatát 2018. évben terhelő többlet költség pénzügyi fedezetét - mely a Kard Kft-nek fizetett díj és a jelenleg kalkulált díj különbözete – a 2018. évi költségvetés általános tartaléka terhére biztosítja 407.807 Ft összegben.

Határidő: azonnal

Felelős: Novák Ferenc polgármester

Operatív felelős: Horváthné Juhász Barbara pénzügyi osztályvezető, Gaál Krisztina önkormányzati referens

1. **Szociális tűzifa pályázaton való részvételről döntés**

Előadó: Novák Ferenc polgármester

(Előterjesztés a jegyzőkönyvhöz mellékelve.)

Horváth Vencel: Ismerteti az összevont bizottság határozatát, kiemelve hogy a Karos Park Kft. a kiszállításban nem vehet részt illetve annak költségét az önkormányzat nem vállalja át.

**Gazdasági, Városfejlesztési és Turisztikai Bizottság 135/2018. (VIII.16.) számú határozata és a Pénzügyi, Városüzemeltetési, Ügyrendi és Humánpolitikai Bizottság 154/2018. (VIII.16.) számú határozata:**

A bizottság javasolja a képviselőtestület számára, az eredetei határozati javaslat elfogadását az alábbi kiegészítéssel: A Karos Park Kft. fa kiszállításban történő közreműködését a lehető legkisebb szintre kell csökkenteni.

Novák Ferenc: Szavazásra teszi fel a bizottsági határozati javaslatot.

 Képviselőtestület 4 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 197/2018. (VIII.16.) számú határozata:**

Zalakaros Város Önkormányzat Képviselőtestülete

1./ A Magyarország 2018. évi központi költségvetéséről szóló 2017. évi C. törvény 3. melléklet 1.9. pontja szerint „A helyi önkormányzatok szociális célú tűzifavásárláshoz kapcsolódó kiegészítő támogatásáról” szóló pályázati kiírás alapján 354 m3 kemény lombos tűzifa vásárláshoz igényt nyújt be a Magyar Államkincstár Zala Megyei Igazgatóságához.

2./ a támogatás igénybevételéhez szükséges 354.000 Ft+ÁFA (449.580 Ft) saját forrást az önkormányzat 2018. évi költségvetése szociális keretének terhére biztosítja.

3./ vállalja a tűzifa szállításából eredő költségeket, azok fedezetét a 2018.évi költségvetése szociális keretének terhére biztosítja.

4./ a szociális célú tűzifában részesülőktől ellenszolgáltatást nem kér.

Határidő: 2018. augusztus 31.

Felelős: Novák Ferenc polgármester

Operatív felelős: Horváthné Juhász Barbara pénzügyi osztályvezető, Kánnár Éva igazgatási ügyintéző

1. **Futballpálya pályázat**

Előadó: Novák Ferenc polgármester

Horváth Vencel: Ismerteti a bizottság határozatát

**Gazdasági, Városfejlesztési és Turisztikai Bizottság 136/2018. (VIII.16.) számú határozata és a Pénzügyi, Városüzemeltetési, Ügyrendi és Humánpolitikai Bizottság 155/2018. (VIII.16.) számú határozata:**

A bizottság nem javasolja a képviselőtestület számára, a pályázat benyújtását, mivel az előírt feltételeket nem tudja biztosítani. valamint a pályázat nem teljes körű.

Novák Ferenc: Véleménye szerint Zalakaros városban futballpályát építeni kell, de ezeknek a feltételeknek most nem tudunk megfelelni.

Novák Ferenc: Szavazásra teszi fel a bizottsági határozati javaslatot

 Képviselőtestület 4 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 198/2018. (VIII.16.) számú határozata:**

A Képviselőtestület a futballpálya építésére kiírt pályázatot megismerte, de azon nem kíván indulni, mivel az előírt feltételeket nem tudja biztosítani valamint a pályázati kiírás nem teljes körű a szükséges kiszolgáló létesítmények szempontjából.

Határidő: 2018. szeptember 28.

Felelős: Novák Ferenc polgármester

Operatív felelős: Horváthné Juhász Barbara pénzügyi osztályvezető

1. **Zalakaros, Sport utca, 299 hrsz-ú ingatlan (Vénusz Hotel és Afrodité Hotel) övezeti besorolásának módosítása**

Horváth Vencel: Ismerteti az bizottság határozatát:

**Gazdasági, Városfejlesztési és Turisztikai Bizottság 137/2018. (VIII.16.) számú határozata és a Pénzügyi, Városüzemeltetési, Ügyrendi és Humánpolitikai Bizottság 156/2018. (VIII.16.) számú határozata:**

A bizottság javasolja a képviselőtestület számára, az eredeti határozati javaslat elfogadást, azzal, hogy az eljárással kapcsolatos teljes költséget a kérelmező beruházónak kell vállalnia.

Novák Ferenc: Szavazásra teszi fel a bizottsági határozati javaslatot

 Képviselőtestület 4 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 199/2018. (VIII.16.) számú határozata:**

Képviselőtestület:

1./ elfogadja, hogy a Zalakaros, Sport utca, 299 hrsz-ú ingatlan vonatkozásában egyszerűsített rendezési tervmódosítási eljárás induljon.

2./ hozzájárul, hogy Novák Ferenc polgármester aláírja az érintett ingatlan tulajdonosával a településtervezési szerződést, melyben a rendezési terv módosításával kapcsolatosan felmerülő teljes költség viselésének terhét Kérelmező (Beruházó) félnek kell vállalnia, melyből az AOD Kft. ajánlata alapján az egyszerűsített tervmódosítás költsége 250.000 Ft + Áfa összegű, melyet a Kérelmező Zalakaros Város Önkormányzatának költségvetési számlájára legkésőbb a szerződés aláírásáig megfizet.

Határidő: az eljárási díj befizetését követően.

Felelős: Novák Ferenc polgármester

(Operatív felelős: Berczeli Emília főépítész)

1. **Olesnói meghívás**

Novák Ferenc: Tájékoztatja a képviselőtestületet, hogy Olesno várostól érkezett meghívást, melynek finanszírozása a Közösségi Ház költségvetéséből történhet. A meghívás 3 főre vonatkozik.

A Képviselőtestület a tájékoztatást tudomásul vette.

1. **Törvényességi felhívásról és a tett intézkedésekről tájékoztatás**

Szabóné dr. Csányi Marianna: Ismerteti a Kormányhivatal levelét.

Novák Ferenc: Ahogy jegyzőasszony is említette nagyon sok a feladat, kérjük jegyzőasszonyt, hogy törekedjen a határidők betartására és betartatására. Szavazásra teszi fel az elhangzottakat.

 Képviselőtestület 4 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 200/2018. (VIII.16.) számú határozata:**

Képviselőtestület tudomásul veszi a Kormányhivatal törvényességi felhívását továbbá a jegyzőasszony tájékoztatását a törvényességi felhívásra tett intézkedésekről.

Határidő: azonnal

Felelős: Novák Ferenc polgármester

(Operatív felelős: Szabóné dr. Csányi Marianna)

Novák Ferenc: Mivel több napirend nem volt megköszönte a részvételt, 10,46 órakor bezárta a nyílt ülést a képviselőtestület zárt ülésen folytatta munkáját.

Kmft.

 Novák Ferenc Szabóné dr. Csányi Marianna

 Polgármester jegyző

Kötő Attila Szirtes Balázs

 Jkv. hitelesítő Jkv. hitelesítő